Perkolat er i miljøsammenhæng regnvand, der er sivet gennem deponeret affald. Under passagen opløses stoffer fra affaldet, så perkolatet bliver forurenet. Perkolat fra lossepladser med husholdningsaffald indeholder høje koncentrationer af biologisk nedbrydeligt organisk stof og ammonium. På godkendte deponeringsanlæg skal perkolatet opsamles og behandles for at forhindre en forurening af jord, grundvand og nærliggende overfladevand.